Ante Erceg karijeru nastavlja u Ujedinjenim Arapskim Emiratima

Ante Erceg od danas više nije igrač Hajduka! Nakon 56 službenih nastupa u Hajdukovom dresu, 28-godišnji napadač je s Poljuda otišao u klub iz Ujedinjenih Arapskih Emirata, Al Ahli Shabab.



Za prvu momčad Hajduka debitirao je 17. srpnja 2016. godine u prvenstvenom dvoboju s Cibalijom. U bijelom dresu upisao je ukupno 4.123 minute i pritom postigao 26 pogodaka i dodao 18 asistencija. U prosjeku je zabijao svakih 159 minuta.



U protekloj polusezoni Ante je bio prvi strijelac i asistent momčadi s 13 zabijenih golova i 7 dodanih asistencija. Prvenstvena utakmica protiv Inter-Zaprešića u kojoj je postigao dva zgoditka bila mu je posljednja u Hajdukovom dresu.

Dobitnik je nagrade ''Hajdučko srce'' za sezonu 2016/17., a također je proglašen i za najboljeg igrača Hajduka u protekloj sezoni po izboru članova.



Ante, hvala na svemu i želimo Ti puno sreće u nastavku karijere!



7/1/2018 - 13:31 sati

Prva momčad

Foto: Robert Matić / hajduk.hr